Am nögschte Tag denn wege de Wacht kein Morgelauf - ach ist das schön   Und denn es riiise Schoggiprogramm: Chlige Ballon ufeloh, Zugschuel und denn en u u u huere guete Zmittag: Pferdesteak und broteni Herdöpfel. Mit Icetea. So das denn Bsuecher wo am Nomi chömet meinet es segi immer so   Bsuecher sind denn am eis cho, ussert mis Mami isch nonig döte gsi - as usual   Und denn hemmer Zugschuel gmacht und alli gsecklet wie nüt und isch perfekt gange. Und denn "Zug halt, Positionen tauschen, Marsch!" Und genau i dem Augeblick chunt mini Mueter dezue, i renn zu ere, gib ere mis GTE und min Helm und denn het si chöne Zugschuel mache   Isch no recht witzig gsi zum zueluege, vorallem bim Samba   Denn simmer go de Ballon stige loh vor allne Lüüt und alli sind oberfründlich gsi   Denn chlige pläuderle, Zimmer zeige, alles wider ufrume und denn PD/ID für üs, am füfi Appell und mit de Eltere chöne heigoh